ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนเบื้องต้นการทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียพ.ศ.๒๕๔๘[๑] ด้วยคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้น เมื่อวันที่ ๓ มีนาคม ๒๕๔๘กำหนดมาตรการชั่วคราวตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย พ.ศ. ๒๕๔๘กรมการค้าต่างประเทศจึงได้ออกประกาศเรื่อง ผลการไต่สวนเบื้องต้นการทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย พ.ศ. ๒๕๔๘ ซึ่งออกตามความในข้อ ๑ ของกฎกระทรวงฉบับที่ ๔ (พ.ศ. ๒๕๔๓)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนดังนี้๑.การเปิดการไต่สวนเมื่อวันที่๕ สิงหาคม ๒๕๔๗ กรมการค้าต่างประเทศได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐอินโดนีเซีย ตามคำขอของ บริษัทบางกอกคริสตัล จำกัดในฐานะอุตสาหกรรมภายในผู้ผลิตสินค้าบล็อกแก้ว ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๔ สิงหาคมพ.ศ. ๒๕๔๗ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒๒.สินค้าทุ่มตลาดสินค้าที่ประกาศไต่สวนคือสินค้าบล็อกแก้วตามพิกัดอัตราศุลกากรประเภทที่๗๐๑๖.๙๐๐.๐๐๑ที่มีแหล่งกำเนิดจากสาธารณรัฐอินโดนีเซียอย่างไรก็ตามจากการตรวจสอบข้อเท็จจริงของข้อมูลพบว่าอุตสาหกรรมภายในผลิตเฉพาะสินค้าบล็อกแก้วชนิดใสตามพิกัดข้างต้นเท่านั้นขอบเขตของการไต่สวนเพื่อกำหนดมาตรการจึงจำกัดเฉพาะสินค้าบล็อกแก้วชนิดใส๓.ผู้มีส่วนได้เสีย๓.๑ผู้ผลิตหรือผู้ส่งออกในสาธารณรัฐอินโดนีเซีย ได้แก่(๑) บริษัท PTMuliaglass(๒) P.T. KeduangMedan Industrial Ltd.บริษัทP.T. KeduangMedan Industrial Ltd. ได้ส่งคืนแบบสอบถามและตอบไม่ครบถ้วนในส่วนที่เป็นสาระสำคัญที่ใช้เพื่อการคำนวณส่วนเหลื่อมการทุ่มตลาดนอกจากนั้นกรมการค้าต่างประเทศได้มีหนังสือถึงบริษัทดังกล่าวให้ตอบแบบสอบถามให้ครบถ้วนแต่บริษัทดังกล่าวปฏิเสธการให้ความร่วมมือดังนั้นกรมการค้าต่างประเทศจึงใช้ข้อมูลข้อเท็จจริงเท่าที่มีอยู่(Best Information Available)(๓) ผู้ผลิตหรือผู้ส่งออกรายอื่นๆ นอกจาก ๓.๑ (๑) และ ๓.๑ (๒)๓.๒ ผู้นำเข้าในไทย ได้แก่(๑) บริษัท เอพี โกลบอลไซท์จำกัด(๒) รายอื่น ๆ นอกจาก ๓.๒ (๑)๓.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศคือ บริษัท บางกอกคริสตัล จำกัด และบริษัท บางกอกกล๊าส จำกัดสถานะของอุตสาหกรรมภายในคิดเป็นร้อยละ๑๐๐ เนื่องจากทั้งบริษัท บางกอกคริสตัล จำกัด และบริษัท บางกอกกล๊าส จำกัดได้ให้ความร่วมมือตอบแบบสอบถามครบถ้วน๓.๔ รัฐบาลของสาธารณรัฐอินโดนีเซียในฐานะรัฐบาลของประเทศที่ถูกไต่สวน๔.การตรวจสอบข้อเท็จจริงของข้อมูลเมื่อวันที่๒๐ - ๒๒ ธันวาคม ๒๕๔๗ และวันที่ ๑๘ ๒๐ มกราคม ๒๕๔๘ กรมการค้าต่างประเทศได้เดินทางไปตรวจสอบข้อมูลข้อเท็จจริงที่ได้รับตามแบบสอบถาม ณที่ทำการของอุตสาหกรรมภายใน ๒ ราย คือ บริษัท บางกอกคริสตัล จำกัด และบริษัทบางกอกกล๊าส จำกัดและ ณ ที่ทำการของผู้ผลิต/ผู้ส่งออกในสาธารณรัฐอินโดนีเซีย ๑ รายที่ให้ความร่วมมือในการตอบแบบสอบถามคือ PT Muliaglass ตามลำดับซึ่งผลการตรวจสอบพบว่าข้อมูลในส่วนที่เป็นสาระสำคัญตามแบบสอบถามของอุตสาหกรรมภายในมีความน่าเชื่อถือและยอมรับได้แต่สำหรับผู้ผลิต/ผู้ส่งออกในสาธารณรัฐอินโดนีเซีย ดังกล่าวพบว่าข้อมูลส่วนใหญ่ตามคำตอบแบบสอบถามมีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้นการขอหักค่านายหน้าด้านมูลค่าปกติซึ่งเป็นการจ่ายให้กับบริษัทแม่และไม่มีการบันทึกทางบัญชีจึงขาดความน่าเชื่อถือ๕.ผลการพิจารณาการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือจะพิจารณาข้อมูลตามแบบสอบถามที่ได้รับจากผู้ผลิต/ผู้ส่งออกแต่ละรายสำหรับผู้ไม่ให้ความร่วมมือหรือผู้ผลิต/ผู้ส่งออกรายอื่น ๆจะพิจารณาโดยใช้ข้อมูลข้อเท็จจริงเท่าที่มีอยู่ (Best Information Available : BIA) ซึ่งเป็นไปตามหลักเกณฑ์ตามมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยระยะเวลาของข้อมูลที่ใช้ในการไต่สวนการทุ่มตลาด (InvestigationPeriod : IP) คือ วันที่ ๑ กรกฎาคม ๒๕๔๖ วันที่๓๐ มิถุนายน ๒๕๔๗ ซึ่งผู้ผลิต/ผู้ส่งออกสินค้าบล็อกแก้ว ๑ รายที่ตอบแบบสอบถาม คือบริษัท PT Muliaglass มีปริมาณส่งออกมาไทยเฉพาะสินค้าที่ถูกพิจารณารวมทั้งสิ้น ๗,๗๑๒.๑๕ ตันเมื่อเทียบกับปริมาณการนำเข้าจากสาธารณรัฐอินโดนีเซียตามสถิติกรมศุลกากรซึ่งรวมบล็อกแก้วทุกขนาดเท่ากับ ๙,๖๕๐.๕๙ ตันปริมาณนำเข้าของผู้ผลิตสาธารณรัฐอินโดนีเซีย ที่ให้ความร่วมมือจึงคิดเป็นร้อยละ ๘๐ของปริมาณนำเข้าที่รวมบล็อกแก้วทุกขนาดดังนั้นข้อมูลที่ได้รับจากแบบสอบถามของผู้ผลิตสาธารณรัฐอินโดนีเซีย ๑รายถือว่าเป็นตัวแทนของผู้ผลิต/ผู้ส่งออก จากสาธารณรัฐอินโดนีเซียทั้งหมดได้จากการพิจารณาข้อมูลตามแบบสอบถามของผู้ผลิตสาธารณรัฐอินโดนีเซีย๑ รายดังกล่าวพบว่าข้อมูลในแบบสอบถามในประเด็นการขอหักค่านายหน้าด้านมูลค่าปกติไม่น่าเชื่อถือเพราะเป็นการจ่ายให้กับบริษัทแม่และไม่มีการบันทึกทางบัญชีจึงไม่นำข้อมูลส่วนนี้มาใช้สรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดดังนี้๕.๑ PT Muliaglass(๑) มูลค่าปกติคำนวณตามหลักเกณฑ์ตามมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐอินโดนีเซียตามแบบสอบถามแล้วทอนเป็นราคาขาย ณหน้าโรงงานถัวเฉลี่ยถ่วงน้ำหนักทั้งนี้ไม่ได้นำค่านายหน้ามารวมในค่าใช้จ่ายสำหรับการหักทอนเป็นราคาณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา๑๔ ของพระราชบัญญัติการตอบโต้ การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม๕.๑ (๑) และราคาส่งออกตาม ๕.๑ (๒)ซึ่งเป็นราคา ณ ระดับการค้าเดียวกันคือ ณหน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๑๔.๒๗ ของราคา ซี.ไอ.เอฟ๕.๒ ผู้ผลิต/ผู้ส่งออกรายอื่น ๆได้ใช้ข้อมูลและข้อเท็จจริงเท่าที่มีอยู่ในการพิจารณาตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยมีรายละเอียดดังนี้(๑) มูลค่าปกติใช้ข้อมูลราคาขายภายในสาธารณรัฐอินโดนีเซียในระดับราคาณ หน้าโรงงานตามแบบสอบถามของบริษัท PT Muliaglass จากธุรกรรมการขายสินค้าชนิดที่ส่งออกมายังประเทศไทยมากที่สุดที่มีราคาสูงสุด(๒) ราคาส่งออกใช้ข้อมูลราคาส่งออกณ หน้าโรงงานตามแบบสอบถามของบริษัท PT Muliaglass โดยเลือกธุรกรรมการขายสินค้าชนิดเดียวกันกับที่ใช้พิจารณามูลค่าปกติที่มีราคาต่ำสุด(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม ๕.๒ (๑) และราคาส่งออกตาม ๕.๒ (๒) ณระดับการค้าเดียวกัน คือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนปรากฏส่วนเหลื่อมการทุ่มตลาดร้อยละ ๕๐.๕๙ ของราคา ซี.ไอ.เอฟ๖.ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๒ ราย คือบริษัท บางกอกคริสตัล จำกัด และ บริษัท บางกอกกล๊าส จำกัด ผู้นำเข้า ๑ ราย คือ บริษัทเอพี โกลบอล ไซท์ จำกัด ที่ตอบแบบสอบถามครบถ้วนรวมทั้งผู้ผลิต/ผู้ส่งออกสาธารณรัฐอินโดนีเซีย ๑ ราย โดยข้อมูลที่ใช้ในการพิจารณาคือ ข้อมูลในช่วง ๓ ปีย้อนหลัง (ปี ๒๕๔๔ ๒๕๔๖) ช่วงระยะเวลาไต่สวนการทุ่มตลาดคือ วันที่ ๑ กรกฎาคม ๒๕๔๖ - ๓๐ มิถุนายน ๒๕๔๗และช่วงเดียวกันก่อนช่วงระยะเวลาไต่สวนการทุ่มตลาด คือวันที่ ๑ กรกฎาคม ๒๕๔๕ -๓๐มิถุนายน ๒๕๔๖ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๖.๑ ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๖.๑(๑) ปริมาณการนำเข้าสินค้าทุ่มตลาดจากสถิติกรมศุลกากรพบว่าปริมาณนำเข้าสินค้าบล็อกแก้วจากสาธารณรัฐอินโดนีเซีย เพิ่มขึ้นอย่างต่อเนื่องในช่วงปี ๒๕๔๔- ๒๕๔๖ และการนำเข้าจากอินโดนีเซียมีสัดส่วนสูงสุดตั้งแต่ช่วงปี ๒๕๔๔ -ช่วงระยะเวลาไต่สวนการทุ่มตลาด โดยมีสัดส่วนร้อยละ ๖๗ -๙๘ในขณะที่ปริมาณนำเข้าจากประเทศอื่นมีสัดส่วนร้อยละ ๒ - ๓๓ ของช่วงระยะเวลาเดียวกัน๖.๑(๒)ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาของอุตสาหกรรมภายในในลักษณะการตัดราคาและการกดราคาโดยสินค้าจากสาธารณรัฐอินโดนีเซียมีการขายตัดราคาตั้งแต่ ๔,๘๗๓ - ๕,๒๓๔ บาท/ตันในปี ๒๕๔๔ ช่วงระยะเวลาการไต่สวนการทุ่มตลาดและมีการกดราคาโดยพบว่าราคาขายเฉลี่ยของอุตสาหกรรมภายในมีแนวโน้มลดลงตลอดตั้งแต่ปี ๒๕๔๔ เป็นต้นมา๖.๒ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นในปี๒๕๔๕ และปี ๒๕๔๖ แต่มีแนวโน้มลดลงในช่วงระยะเวลาไต่สวนการทุ่มตลาดกำไรอุตสาหกรรมภายในอยู่ในภาวะขาดทุนไม่สามารถเพิ่มราคาขายหรือทำกำไรในระดับที่เพียงพอต่อการเยียวยาความเสียหายได้ผลผลิตอุตสาหกรรมภายในได้เพิ่มปริมาณการผลิตเพื่อให้เกิดการประหยัดต่อขนาดของต้นทุน(Economy ofScale) และสนองความต้องการที่เพิ่มขึ้นส่วนแบ่งตลาดอุตสาหกรรมภายในมีส่วนแบ่งการตลาดเพิ่มขึ้นในปี๒๕๔๕ อย่างไรก็ตามส่วนแบ่งตลาดลดลงตั้งแต่ปี ๒๕๔๖ ช่วงระยะเวลาการไต่สวนความสามารถในการผลิตความสามารถในการผลิตของอุตสาหกรรมภายในเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่ามีแนวโน้มเพิ่มขึ้นผลตอบแทนการลงทุนโดยรวมอุตสาหกรรมภายในมีผลตอบแทนการลงทุนติดลบการใช้กำลังการผลิตการใช้กำลังการผลิตของอุตสาหกรรมภายในค่อนข้างคงที่ผลกระทบต่อราคาสินค้าในประเทศผลกระทบต่อราคาสินค้าบล็อกแก้วในประเทศได้พิจารณาจากราคาขายเฉลี่ยของอุตสาหกรรมภายในที่ขายให้ผู้ซื้อทอดแรกพบว่ามีแนวโน้มลดลงตลอดในปี ๒๕๔๔ ช่วงระยะเวลาการไต่สวนการทุ่มตลาดกระแสเงินสดมีแนวโน้มในทิศทางที่ลดลงสินค้าคงคลังสินค้าคงคลังมีแนวโน้มเพิ่มขึ้นตั้งแต่ปี๒๕๔๖ ช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานคงที่ตั้งแต่ปี๒๕๔๔ ช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานทางตรงเฉลี่ยต่อเดือนลดลงในช่วงปี๒๕๔๔ ๒๕๔๖ แต่มีแนวโน้มเพิ่มสูงขึ้นในช่วงระยะเวลาการไต่สวนอัตราการเจริญเติบโตอัตราการเจริญเติบโตของปริมาณขายในประเทศน้อยมากและเป็นในอัตราที่ลดลงรวมทั้งเติบโตในอัตราที่ต่ำกว่าการเจริญเติบโตของอุปสงค์ภายในประเทศความสามารถในการระดมทุนหรือการลงทุนไม่มีการเพิ่มทุนหรือกู้ยืมเพิ่มเติมในช่วงปี๒๕๔๔ ๒๕๔๖ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐอินโดนีเซียระหว่างร้อยละ๑๔.๒๗ - ๕๐.๕๙ ของราคา ซี.ไอ.เอฟ ซึ่งการทุ่มตลาดจากประเทศดังกล่าวส่งผลให้มีการนำเข้าสินค้าบล็อกแก้วจากสาธารณรัฐอินโดนีเซียเป็นปริมาณมากอย่างต่อเนื่อง๖.๓ การพิจารณาปัจจัยอื่น ๆที่ก่อให้เกิดความเสียหายต่ออุตสาหกรรมภายใน๖.๓(๑)ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรจะเห็นว่าปริมาณการนำเข้าบล็อกแก้วจากประเทศอื่นรวมกันเมื่อเทียบกับปริมาณการนำเข้าจากสาธารณรัฐอินโดนีเซียปรากฏว่ามีสัดส่วนเพียงร้อยละ ๒ ๓๓ ในช่วงปี ๒๕๔๔ ช่วงระยะเวลาการไต่สวนการทุ่มตลาดในขณะที่การนำเข้าจากสาธารณรัฐอินโดนีเซียครองสัดส่วนสูงที่สุดตลอดช่วงระยะเวลาเดียวกันคือ ร้อยละ ๖๗ ๙๘๖.๓ (๒)ความต้องการใช้ภายในประเทศความต้องการใช้สินค้าบล็อกแก้วภายในประเทศเพิ่มขึ้นโดยตลอดในช่วงปี๒๕๔๔ ช่วงระยะเวลาการไต่สวนการทุ่มตลาดดังนั้นความเสียหายที่เกิดขึ้นจึงไม่ใช่สาเหตุจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) เนื่องจาก๑.ปริมาณนำเข้าสินค้าทุ่มตลาดจากสาธารณรัฐอินโดนีเซียเพิ่มขึ้นอย่างมีนัยสำคัญ๒.มีผลกระทบต่อราคาของอุตสาหกรรมภายใน โดยมีการขายตัดราคา และกดราคา๓.ด้านผลกระทบต่อสถานะของอุตสาหกรรมภายใน สินค้าทุ่มตลาดได้เข้ามาแย่งส่วนแบ่งตลาดทำให้อุตสาหกรรมภายในมีส่วนแบ่งตลาดลดลงและแม้ว่าความต้องการใช้ภายในประเทศจะเพิ่มขึ้น แต่อุตสาหกรรมภายในไม่สามารถเพิ่มส่วนแบ่งตลาดได้แต่กลับลดลงอย่างมากในช่วงระยะเวลาการไต่สวน๔.มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑ ในช่วงปี๒๕๔๔ ๒๕๔๖ และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐอินโดนีเซียเพิ่มขึ้นอย่างต่อเนื่อง คือจาก ๕,๙๕๗ ตันในปี ๒๕๔๔ เพิ่มขึ้นเป็น ๙,๖๕๑ ตันในช่วงระยะเวลาการไต่สวนการทุ่มตลาดโดยมีการทุ่มตลาดในอัตราระหว่างร้อยละ ๑๔.๒๗-๕๐.๕๙ ของราคา ซี.ไอ.เอฟและเมื่อพิจารณาปัจจัยอื่น ๆ ที่อาจก่อให้เกิดความเสียหายต่ออุตสาหกรรมภายในได้แก่ปริมาณและราคาสินค้านำเข้าจากประเทศอื่น ๆพบว่ามีสัดส่วนน้อยในขณะที่ความต้องการใช้ภายในประเทศเพิ่มสูงขึ้นมากดังนั้นปัจจัยอื่น ๆเหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐอินโดนีเซีย๗.ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีผลวินิจฉัยเบื้องต้นว่าการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยเรียกเก็บอากรชั่วคราวหรือให้วางหลักประกันการชำระอากรชั่วคราวสำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทที่ ๗๐๑๖.๙๐๐.๐๐๑ที่มีแหล่งกำเนิดจากสาธารณรัฐอินโดนีเซีย ซึ่งผลิตจาก๗.๑ บริษัท PT Muliaglass ให้เรียกเก็บในอัตราร้อยละ๑๔.๒๗ ของราคา ซี.ไอ.เอฟ๗.๒ ผู้ผลิต/ผู้ส่งออกรายอื่นให้เรียกเก็บในอัตราร้อยละ ๕๐.๕๙ ของราคา ซี.ไอ.เอฟหลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาด และการอุดหนุน (ฉบับที่ ๔) พ.ศ. ๒๕๔๓ประกาศ ณ วันที่ ๑๑มีนาคม พ.ศ. ๒๕๔๘ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๑๔/๒๓ มีนาคม ๒๕๔๘